### Resume

På baggrund af byrådets anlægsbevilling til igangsætning af projekter i Ny Kristina Simonsen er der udarbejdet et skitseprojekt for vejbro og fodgængerbro over [adresse] til parkeringspladsen syd for åen ved DGI. Broerne kan udføres enten i beton eller stål. Forvaltningen præsenterer design og økonomi for to modeller.

### Sagsfremstilling

Byrådet godkendte den 30. marts punkt nr. 61, Anlægsbevilling - Ny Kristina Simonsen, her gives anlægsbevilling på 15 mio. kr. til broforbindelse parkeringsplads DGI syd. Beløbet dækker over etablering af en vejbro og en fodgængerbro samt mulige tilpasninger af vejforløbet fra [adresse] til parkeringspladsen indenfor den afsatte økonomi.

Der er nu udarbejdet to skitseprojekter for både vejbroen og stibroen i henholdsvis stål og beton. Broerne er udformet i relation til projektet for en ny sammenhængende stiforbindelse langs [adresse], der skaber adgang fra Vejle midtby til naturen i ådalen og ved fjorden.

René Østergaard:

Ved udførelse af broerne i stål er det muligt at udføre broerne i en svag bue over åen. Frihøjden under broerne er 1,70 meter, tilsvarende broen over [adresse]. Brobelægningen kan udføres i enten træ eller glasfiberkomposit. En stålbro beløber sig overslagsmæssigt til 13 mio. kr. Ved udførelse af broerne i stål vurderes afledt drift over en 50 årig periode at udgøre 55.000 kr. pr. år, henholdsvis 40.000 kr. pr. år.

Line Christensen:

Ved udførelse af broerne i beton anlægges broerne i en vandret linje over åen. Frihøjden under broerne er 1,20 og ca 50 cm lavere end stålbroen. Brobelægningen udføres med en kostet betonoverflade. Værnet på betonbroen kan udføres tilsvarende stålbroen, alternativ som værnet over åen ved [adresse]. En betonbro beløber sig overslagsmæssigt til 12 mio. kr. Ved udførelse af broerne i beton vurderes afledt drift over en 50 årig periode at udgøre 36.000 kr. pr. år.

Adgangsvej fra [adresse]:

Vejforløbet tilpasses de eksisterende forhold og forberedes for den forventede DGI-udbygning med badmintonhal. Vejen forventes anlagt og afsluttet med asfalt frem til parkeringspladsen.

Vedlagte bilag præsenteres på mødet.

### Sagens videre forløb

Sagen skal behandles af Økonomiudvalget.

### Klima og resiliensvurdering

Broerne skaber adgang til ny parkeringsplads uden for centrum der udover parkering til DGI og [adresse] området vil kunne benyttes som pendlerparkering der vil reducere parkeringssøgende trafik i midtbyen.

### Teknik- og Miljødirektøren indstiller

|  |  |
| --- | --- |
| at | udvalget beslutter om der arbejdes videre med betonbroer eller stålbroer med enten trædæk eller fiberdæk. |

### Beslutning

Udvalget anbefalede stålbro med trædæk.

Nicklas Koch var fraværende.